Svetové dedičstvo UNESCOSvetové dedičstvo UNESCO

**Royal Botanic Gardens, Kew** (dosl. *Kráľovská botanická záhrada, Kew*), skrátene **Kew Gardens**, je botanická záhrada so skleníkmi medzi Richmondom a Kew na juhozápade Londýna v obvode Richmond.

Dejiny
------

Skleník Palm House'
Kewská záhrada má svoj pôvod v exotickej záhrade pri sídle Kew Park, ktorú založil lord Capel z Tewkesbury. Záhradu nechala rozšíriť a doplniť princezná Augusta Sasko-Gothajská, pre ktorú sir William Chambers vybudoval niekoľko záhradných pavilónov, z ktorých sa dochovala čínska pagoda. Kew Park, vtedy už pod menom White House zbúrali v roku 1802. Susediaci Holandský dom kúpil Juraj III. v roku 1781 a slúžil ako škôlka pre deti kráľovskej rodiny. Dnes je známy ako Kew Palace.

V roku 1840 boli tieto záhrady vyhlásené za národnú botanickú záhradu. Pod vedením riaditeľa Williama Hookera boli rozšírené na 30 ha, spolu s arborétom na 109 ha a neskôr na súčasnú rozlohu 120 ha.

Skleník Palm House postavili architekti Decimus Burton a Richard Turner v rokoch 1841 až 1849. Skleník Temperate House, ktorý je dvakrát väčší, bol postavený na konci 19. storočia a je najväčším viktoriánskym skleníkom. V kewskej botanickej záhrade v 19. storočí úspešne rozmnožili kaučukovník mimo Južnej Ameriky. V roku 1987 bol v Kew Gardens otvorený tretí veľký skleník, Skleník Princeznej z Walesu, v ktorom je 10 rôznych klimatických pásiem.

Súčasnosť
---------

Skleník Temperate house
Kráľovská botanická záhrada v Kew je vedúcim centrom botanického výskumu, tréningovým centrom pre profesionálnych záhradníkov a populárnou turistickou atrakciou. Štýl záhrad je väčšinou neformálny, len s niekoľkými časťami formálneho štýlu. V záhrade sa nachádzajú skleníky, herbáre a knižnica.

Napriek nevhodným podmienkam na pestovanie (atmosférické znečistenie z Londýna, suchá pôda a nízke zrážky) záhrada obsahuje jednu z najrozmanitejších zbierok rastlín vo Veľkej Británii. Pre pestovanie rastlín, ktorým nevyhovujú podmienky v Kew, boli zriadené dve externé stanice pri Wakehurst Place v Sussexe a Bedgebury Pinetum v Kente, ktoré sa špecializujú na pestovanie ihličnatých stromov.

Pagoda
------

Pagoda
V severnom rohu záhrad bola v roku 1762 postavená Williamom Chambersom vysoká pagoda. Najnižšia čať osembokej stavby má priemer 15 m. Výška celej pagody od základu až po najvyššiu časť je 50 m.

Každé poschodie je zakončené strechou a podľa čínskeho vzoru je pokrytá plátmi rôznofarebných plechov a okolo každej je galéria chránená zábradlím. 
Každý roh strechy je ozdobený sochou draka (celkom 80), pokrytých tenkou vrstvou rôznofarebného skla. Steny sú postavené z veľmi tvrdých tehál. Schodište je umiestnené vnútri budovy.

Múzeá a galérie
---------------

Marianne North Gallery
Neďaleko Palmového domu je stavba označovaná ako Museum No. 1, vybudovaná Decimom Brutom v roku 1857. Jej účelom je ukázať závislosť ľudstva na stromoch a obsahuje botanické zbierky vrátane nástrojov, ornamentov, oblečenia, jedla a liekov. Budova bola opravená v roku 1998. Horné dve podlažia tvoria vzdelávacie centrum a spodné podlažie obsahuje výstavu Plants+People ukazujúcu rozmanitosť rastlín sveta a rôzny spôsob ich využitia.

Marianne North Gallery bola postavená v 80. rokoch 19. storočia pre výstavu kolekcie 832 obrazov Marianne North – maliaky, ktorá precestovala Južnú Ameriku a veľa častí Ázie a na svojich cestách maľovala obrazy rastlín.

Po festivale o Japonsku v roku 2001 bola do záhrad zakúpený dom typu minka. Pôvodne bol postavený okolo roku 1900 na predmestí Okazaki. Japonskí remeselníci zložili kostru stavby a britskí stavebníci, ktorí pracovali na stavbe obnoveného divadla Globe hlinené panely stien.

BGCI
----

Pravek v skleníku – *Encephalartos altensteinii*, živá fosília presadená do tohto skleníka v roku 1775 – jedna z najstarších skleníkových rastlín sveta
*Jubaea chilensis* – najvyšší strom na svete pestovaný v skleníku
V botanickej záhrade sídli organizácia Botanic Gardens Conservation International – BGCI medzinárodná organizácia združujúca botanické záhrady.

Zaoberá sa najmä genofondom planých rastlín a jeho in situ a ex situ a ochrannou ekologickou výchovou.

Iné projekty
------------

Commons
* Spolupracuj na Commons Commons ponúka multimediálne súbory na tému **Royal Botanic Gardens, Kew**

Externé odkazy
--------------

Súradnice: 51°28′41″ s. š. 0°17′44″ z. d.

* – WWW stránky Kráľovských botanických záhrad
* – sprievodca záhradami
* – online sprievodca, vrátane 360° panorámy
* – fotogaléria záhrad, autor Michael Paed

Zdroj
-----

*Tento článok je čiastočný alebo úplný preklad článku Královské botanické zahrady (Kew) na českej Wikipédii.*

  


| * z
* d
* u
Pamiatky v Spojenom kráľovstve na zozname svetového dedičstva UNESCO |
| --- |
| Kultúrne | 
* Blaenavon a priemyselná krajina v okolí
* Palác Blenheim
* Canterburská katedrála, kostol sv. Martina a bývalé opátstvo sv. Augustína
* Hrady a opevnenia kráľa Eduarda I. v Gwynedde
* Bath
* Banícka oblasť v grófstvach Cornwal a West Devon
* Továrne v Derwent Valley
* Hrad Durham a Durhamská katedrála
* Limes Romanus (Hadriánov val)
* Srdce neolitických Orknejí
* Saint George a priľahlé pevnosti
* Iron Bridge
* Maritime Greenwich
* New Lanark
* Edinburgh
* Akvadukt Pontcysyllte
* Royal Botanic Gardens
* Saltaire
* Stonehenge, Avebury a priľahlé miesta
* Kráľovský park Studley a ruiny kláštora Fountains
* Tower of London
* Westminsterský palác, Westminsterské opátstvo a Kostol svätej Margaréty
* Komplex Gorhamovej jaskyne (Gibraltár)
* Observatórium Jodrell Bank
* Slávne kúpeľné mestá Európy (Bath)
* Bridlicová krajina severozápadného Walesu

 |
| Prírodné | 
* Jurassic Coast
* Giant’s Causeway
* Ostrovy Gough a Inaccessible
* Hendersonov ostrov

 |
| Kombinované | 
* St. Kilda

 |